
PËR DHËNIEN NË PËRDORIM, PA SHPËRBLIM, NGA DREJTORIA E SHËRBIMEVE QEVERITARE TE PARTIA “BINDJA DEMOKRATIKE”, SI SELI, TË VILËS NR.1 DHE TË PALESTRËS NË KRAH TË SAJ, NË BLLOKUN E ISH-VILAVE GJERMANE,  TIRANË

Në mbështetje të nenit 100 të Kushtetutës dhe të shkronjës “b”, të nenit 22, të ligjit nr. 8580, datë 17.2.2000, “Për partitë politike”, të ndryshuar, me propozimin e Kryeministrit, Këshilli i Ministrave

VENDOSI:


1. Dhënien në përdorim, pa shpërblim, nga Drejtoria e Shërbimeve Qeveritare te partia “Bindja Demokratike”, si seli, të vilës nr. 1 dhe të palestrës në krah të saj, në bllokun e ish-vilave gjermane, Tiranë, sipas hartës treguese të regjistrimit e genplanit, që i bashkëlidhen këtij vendimi.
2. Partisë “Bindja Demokratike” i ndalohet të ndryshojë destinacionin e pronës së përcaktuar në pikën 1, ta tjetërsojë atë ose t’ua japë në përdorim të tretëve. 
3. Shpenzimet operative i ngarkohen partisë “Bindja Demokratike” dhe detyrimet e tjera të përcaktohen në kontratën e huapërdorjes, që do të lidhet ndërmjet palëve, në përputhje me kërkesat e ligjit nr. 7850, datë 29.7.1994, “Kodi Civil i Republikës së Shqipërisë”, të ndryshuar.
4. Ngarkohet Drejtoria e Shërbimeve Qeveritare për zbatimin e këtij vendimi.
Ky vendim hyn në fuqi menjëherë dhe botohet në  Fletoren Zyrtare.

ZËVENDËSKRYEMINISTËR
Erion Braçe

[image: ]



[image: ]

1

image1.png
n  Comment

O Type here o o am s @ 6 @ | LR = E Uiy =




image2.png
Adobe Acrobat Pro
indow _Help

SHKALLA 1:500
OBJEKTL

TS . - o m o860 R

smrom
P

£ ALY





